Heirloom consequat, irure reprehenderit duis Shoreditch. Art party wayfarers nihil pour-over cupidatat id. Brunch incididunt minim, in bitters adipisicing.
ቅዱሳን መላእክት- ልዑካት እግዚአብሔር፡ ኣብሠርቲ ሐጐስ፡ ሓለውቲ ሰባት እዮም።
ቅዱሳን መላእክት ወትሩ ከይደኸሙ ቅዱስ ቅዱስ ቅዱስ እግዚአብሔር ጸባዖት ፍጹም ምሉእ ሰማያተ ወምድረ ቅድሳተ-ስብሐቲከ / ቅዱስ ቅዱስ ቅዱስ እግዚአብሔር ጐይታ ሠራዊት ክብሪ ምስጋናኻ ኣብ ሰማይን ምድርን ምሉእ እዩ።" እናበሉ የመስግኑ። (ኢሳ. 6፡3-4፣ ራእ 4፡8 ) ሓደ ካብ 7ተ ሊቃነ መላእክት ድማ ቅዱስ ዑራኤል እዩ።
ኣብዚ ምድራዊ ዓለም ዘሎ ኵሉ ሰብኣዊ ፍጡር ብፍላይ ሕዝበ ክርስቲያን ኣምልኮቱ ዝፍጽመሉ ምስ ኣምላኹ ዝረኸበሉ ቤተ ጸሎት ከምዘድልዮ ዝተረጋገጸ ሓቂ እዩ።
ሀሎ አሐዱ ብእሲ በአሐቲ ሀገር እንተ ስማ ቡር ሀገረ መስቀል ዘስሙ ንዋየ እግዚእ ወስመ ብእሲቱ ኂሩተ ማርያም / ኣብ 'ቡር ሃገረ መስቀል (እንዳ መስቀል)' ትብሃል ዓዲ፡ ንዋየ እግዚእ ዚብሃል ሰብኣይ ምስ በዓልቲ ቤቱ ኂሩተ ማርያም ይነብር ነበረ። ካብዞም ብሕጊ እግዚኣብሔር ዚመላለሱ፣ ኣዝዮም መንፈሳውያን ክልተ ሰብ ቃል ኪዳን 'ካብ ወይኒ ወይኒ ይፈሪ' ከምዝበሃል ብዕለት 17 ኅዳር 1404 ዓ.ም ብሩኽ ውላድ ተወልደ። ስመ ክርስትናኡ ኸኣ 'ሀብተ እግዚእ' ተባህለ። ኣብ እዋን ምንኵስናኡ ግና 'ዮናስ' ተባህለ፣ ዮናስ ማለት ለዋህ፣ ሕያዋይ ርግብ ማለት እዩ።
እግዚአብሔር በቲ ዘይምርመር ጥበቡ ፍጹም ሰብ ኮይኑ ንሰብ ከድኅን ኣብ ዝመደበሉ እዋን፡ ቅድስት ድንግል ማርያም ምኽንያት ናይዚ ግብረ ምድኃን ኮነት። ከመይ! ንሳ ወሊዳ ዘረከበት፡ ሓዚላ ዝተሰደት ምስኡ ከርተት ኢላ ክሳዕ እግረ መስቀል ዝሰዓበት ኣደ እያ።
'ኤጲፋንያ' ዝብል ቃል መሠረቱ ካብ ቋንቋ ግሪኽ ዝተወርሰ ኾይኑ፡- አስተርኣየ፡ ተራእየ፡ ተጋህደ፡ ተገልጸን ተፈልጠን ማለት እዩ።
እቲ 'ተራእየ፡ ተገልጸ፡ ተጋህደ፡ ተፈልጠ' ዝተባህለ መን እዩ፧ እንተበልና ጐይታናን ኣምላኽናን መድኃኒናን ኢየሱስ ክርስቶስ እዩ። እቲ ዘይርአ መለኮት ብሥጋ ተጋህደ፡ እቲ ዘመን ዘይቍጸረሉ ኣምላኽ በቲ ዝለበሶ ሥጋ ዘመን ተቘጺርሉ ኣብ 12 ዓመት ዕድመኡ ናብ ኢየሩሳሌም በዓል ኬኽብር ከደ፣ ኣብ 30 ዓመቱ'ውን ኣብ ዮርዳኖስ ብኢድ ዮሓንስ ተጠምቀ ተባሂልሉ፡ ሥጋ ሰብ ብምልባሱን ናይ ሰብ ባህርይ ባህሪኡ ብምግባሩን እንሆ ተራእየ፡ ንዅሉ ሰብ'ውን ተገልጸ።
ስለዚ እዚ 'ካብ ልደት ጀሚሩ ክሳብ በዓል ኣስተርእዮ' ዘሎ መዓልትታት በዓለ ኤጲፋንያ ወይ ከኣ አስተርእዮ እናተባህለ ዝጽዋዓሉ ቐንዲ ምኽንያት ኣምላኽና ተወሊዱ ዝተራእየሉ ስለ ዝኾነ እዩ።
ከምቲ ነቢይ ኢሳይያስ ኣቐዲሙ ቅድሚ 700 ዓመት ቅድሚ ልደተ ክርስቶስ፡ ' ናሁ ድንግል ትፀንስ ወትወልድ ወልደ/ እንሆ ድንግል ክትፀንስ እያ፡ ወዲ'ውን ክትወልድ እያ' (ኢሳ. 7፡14) ኢሉ ተነብይዎ ዝነበረ፡ ካብታ ብድንጋሌ ሥጋን ብድንጋሌ ነፍስን ተሓልያ ዝነበረትን ብመንፈስ ቅዱስ ዝተኃርየትን ቅድስት ድንግል ማርያም ካብ ሥጋኣ ሥጋ፡ ካብ ነፍሳ ነፍሲ ወሲዱን ተዋሒዱን፡ ብመጠን ሰብ፡ ብሓፂር ቁመት፡ ብጸቢብ ደረት ተወሲኑ ስለ ዝተራእየን ስለ ዝተገልጸን በዚ እቲ ብመለኮቱ ዘይርአ ኣምላኽ ብሥጋ ተጋህደ ተራእየ።
ፈጣሬ ዓለማት እግዚኣብሔር፡ ሓድነቱን ሠለስትነቱን ዝተፈልጠ ጐይታና ኢየሱስ ክርስቶስ ካብ ቅድስት ድንግል ምስ ተወልደ እዩ። እዚ ድማ 'ወአልቦ ዘአእመሮሙ መኑሂ ለሥሉስ ቅዱስ ዘእንበለ እምድኅረ ተሠገወ ወልድ ዋሕድ እም ቅድስት ድንግል/ ቀዳምን ሰዓብን ዘይብሉ ወልድ ካብ ቅድስት ድንግል ማርያም ቅድሚ ሰብ ምዃኑ ሓደ እኳ ንሥሉስ ቅዱስ ዝፈልጦም ኣይነበረን" ከምዝብል።
ከምኡ'ውን ጐይታና ኢየሱስ ክርስቶስ ክጥመቕ ከሎ ሓድነትን ሠለስትነትን ጐሊሑ ተፈሊጡ እዩ። ብኢድ ዮሓንስ ንኺጥመቕ ኣብ ማየ ዮርዳኖስ ኣብ ዝቖመሉ እዋን፡ ናይ ባህርይ ኣቦኡ እግዚኣብሔር አብ ካብ ሰማይ "ዝንቱ ውእቱ ወልድየ ዘአፈቅር ዘቦቱ ሠመርኩ/ ብእኡ ዝተሓጐስኩ ፍትዊ ወደይ እዚ እዩ" ብምባል ናይ ባህርይ ወዱ ምዃኑ ኪምስክር ከሎ፣ ናይ ባህርይ ሕይወቱ መንፈስ ቅዱስ ድማ ብኣምሳለ ርግብ ወሪዱ ኣብ ርእሱ ኪዓልብ ብምርኣዩ፡ በዚ ምሥጢረ ሥላሴ ተጋህደ። ማቴ. 3፡16-17፣ ማር. 1፡10-11 ጐይታና ኢየሱስ ክርስቶስ'ውን 'ዘርእየ ኪያየ ርእዮ ለአብ እቲ ንኣይ ዝረኣየ ንአብ ርኣየ' ብምባል ኣረጋጊጹልና እዩ። ዮሓ. 14፡9
ስለዚ ኣብዚ ቅንያት እዚ ጐይታና ኢየሱስ ክርስቶስ ዝገበረልና ውዕለት እናዘከርና፡ በታ መሠረታዊትን ቅንዕትን ዝኾነት ኦርቶዶክስ ተዋሕዶ ሃይማኖት ጸኒዕናን ብሥነ ምግባር ተጊህናን ንጸሎት ነቒሕናን፡ ካብ በረኸት ልደቱን ጥምቀቱን ክንሳተፍ ጸጋኡ የብዝኃልና።
ስብሐት ለእግዚአብሔር፡ አሜን!
13 ጥር ዝኽበር ዕለተ ሰማዕትነት ሰማዕት ቅድስት ድምያና ምስ ኣርብዓ ደቃ ኣብ ገዳም ደብረ ደናግል ቅድስት ድምያና (ገዛ ባንዳ) ብድምቀት ተባዒሉ።
እቶም ብምኽንያት ልደት ጐይታናን ኣምላኽናን መድኃኒናን ኢየሱስ ክርስቶስ፡ ጡብ ኣደኦም ጸጊቦም ዘይጠበዉ ክልተ ዓመትን ካብኡ ንታሕትን ዝኾኑ 144,000 ሕፃናት ብርጉም ሄሮድስ ተሰይፎም ብሰማዕትነት ምኅላፎም ናይ ሕፃናት ሰማዕትነት ፈቃደ እግዚአብሔር ምዃኑ ዘረድእ እዩ። እዞም ሰማዕታት ሕፃናት'ዚኣቶም፡ ነቶም ካብቲ ጊዜ እቲ ጀሚሮም ክሳዕ ምጽኣተ ክርስቶስ ስለ እግዚአብሔር ብግፍዒ ዝቕተሉ ሕፃናት ርስቶም ኾይኖም ኣብ ገነት መንግሥተ ሰማያት ብኽብሪ ይቕበልዎም።